Canon EOS 60D

Canon EOS 60D je digitálna zrkadlovka spoločnosti Canon. Je to prvá zrkadlovka systému Canon EOS, ktorá má otáčaciu LCD obrazovku. Verejnosti bola predstavená dňa 26. augusta 2010 s cenou 1099 USD. Jej predchodcom je zrkadlovka Canon EOS 50D a nástupcom je zrkadlovka Canon EOS 70D.

Mimo jej obrazovky má tiež väčšie rozíšenie rozsahu citlivosti ISO, full-HD video možnosť a vstavané funkcie ďalšieho spracovania obrazu pre snímky. Canon EOS 60D používa obrazový procesor DIGIC 4.

Podobne ako model 50D má aj 60D má LCD displej v hornej časti zrkadlovky, kde sa nastavujú hodnoty ISO, režim AF, režim spúšte a režim merania.

Model D60 sa predáva len ako telo alebo v balení spolu s objektívom Canon EF-S 18–200mm, objektívom Canon EF-S 17-85mm, objektívom Canon EF-S 18–135mm alebo objektívom Canon EF-S 17-55mm.

Špecifikácie
V porovnaní s modelom Canon EOS 50D boli vykonané tieto zmeny.
 Rozlíšenie zvýšenie na 18,1 megapixelov so senzorom CMOS APS-C (50D má 15,1 meggapixelov).
 Maximálna citlivosť zvýšená na ISO 6400 (voliteľne až 12800) (50D má maximálne ISO 3200, so 6400 a 12800 ako voliteľnú možnosť).
 Nahrávanie videa s rovnakými ovládacími prvkami ako model Canon EOS 550D.
 1080p HD video nahrávané vo frekvencii 24 fps, 25 fps a 30 fps.
 720p HD video nahrávané vo frekvencii 50 fps (50 Hz) a 60 fps (59,94 Hz).
 480p ED video nahrávané vo frekvencii 50 fps (50 Hz) a 60p (59,94 Hz).
 Manuálne ovládanie nahrávania zvuku (rovnako ako nový firmvér zrkadlovky Canon EOS 5D Mark II)
 Otáčacia obrazovka (3,0") s trochu väčším rozlíšením 720 × 480 pixelov (345 600 pixelov), 288 ppi, v pomere 3:2 (50D má 4:3).Canon counts the sub-pixels of each pixel, i.e. the red, green, and blue channel of each pixel, and therefore specifies the rear display to have 345,600 × 3 = 1,036,800 or ca. 1,040,000 dots.
 Nižšie maximum pre sériové snímanie na 5,3 snímkov za sekundu (50D má 6,3 snímkov za sekundu).
 SD/SDHC/SDXC slot pamäťových kariet (50D používa CompactFlash).
 Menšie a ľahšie telo z ploykarbonátu (prírodná živica a sklené vlákna) na hliníkovom ráme (50D má telo z magnéziovej zliatiny).
 Bezdrôtové ovládanie Speedlite.
 Chýbajúce mikro nastavovanie AF (50D ho má).
 Nový dizajn ovládacích prvkov.
 Volič zamykania.
 Elektronická úroveň, ktorá môže byť zobrazená v hľadáčiku, zadnom LCD displeji a hornom LCD displeji.
 Batéria LP-E6, ako v modeloch 5D MkII a 7D.
 Chýbajúce Prontor-Compur pripojenie pre synchronizáciu blesku.
 Externý port spúšte premiestnený z konektora 'Canon N3' do 3/32" (2,5 mm) TRS pinu.
 Vstavené ukladanie do formátu RAW a tiež vstavené kreatívne filtre.

Webstránka Digital Photography Review označila zmeny ako prechod od poloprofesionálnej k nadšeneckej zrkadlovke, kvôli redukcii niektorých funkcií; avšak hľadáčik s päťbokým hranolom a kultové zadné ovládacie koliesko ostali, ako aj horný informačný LCD displej. O niečo menšie telo si však zachováva grip dvojčíselných zrkadloviek Canonu.

EOS 60Da
Canon ohlásil modifikovanú verziu modelu EOS 60D pre astrofotografiu dňa 3. apríla 2012, ktorá nesie názov EOS 60Da. Model EOS 60Da je nasledovníkom modelu EOS 20Da. Jej cena bola určená na 1499 USD. Zrkadlovka EOS 60Da má upravený infračervený filter a senzor nízkeho šumu so zvýšenou H-alpha citlivosťou pre lepšie zachytenie vodíkových emisií hmlovín. Zrkadlovka EOS 60Da je trikrát citlivejšia na H-alpha svetlo ako klasická EOS 60D.

Galéria

Referencie

Iné projekty

Externé odkazy
 Canon USA 60D tlačové vydanie 
 Canon 60D recenzia
 Canon EOS 60D recenzia na digimania.cz

Zdroj

Kategória:Digitálne zrkadlovky Canon EOS
Kategória:Digitálne fotoaparáty so živým náhľadom